CELEX: C2006/131/43
Language: fi
Date: 2006-06-03 00:00:00
Title: Asia C-59/05: Yhteisöjen tuomioistuimen tuomio (ensimmäinen jaosto)  23.2.2006  (Bundesgerichtshofin esittämä ennakkoratkaisupyyntö) — Siemens AG v. Gesellschaft für Visualisierung und Prozeßautomatisierung mbH (VIPA) (Jäsenvaltioiden lainsäädännön lähentäminen — Direktiivit 84/450/ETY ja 97/55/EY — Vertaileva mainonta — Kilpailijan erottavan tunnuksen maineen väärinkäyttö)

3.6.2006   
            
            
               FI
            
            
               Euroopan unionin virallinen lehti
            
            
               C 131/24
            
         Yhteisöjen tuomioistuimen tuomio (ensimmäinen jaosto) 23.2.2006 (Bundesgerichtshofin esittämä ennakkoratkaisupyyntö) — Siemens AG v. Gesellschaft für Visualisierung und Prozeßautomatisierung mbH (VIPA)
   (Asia C-59/05) (1)
   
   (Jäsenvaltioiden lainsäädännön lähentäminen - Direktiivit 84/450/ETY ja 97/55/EY - Vertaileva mainonta - Kilpailijan erottavan tunnuksen maineen väärinkäyttö)
   (2006/C 131/43)
   Oikeudenkäyntikieli: saksa
   Ennakkoratkaisua pyytänyt tuomioistuin
   Bundesgerichtshof
   Pääasian asianosaiset
   
      Kantaja: Siemens AG
   
      Vastaaja: Gesellschaft für Visualisierung und Prozeßautomatisierung mbH (VIPA)
   Oikeudenkäynnin kohde
   Ennakkoratkaisupyyntö — Bundesgerichtshof — Harhaanjohtavaa mainontaa koskevien jäsenvaltioiden lakien, asetusten ja hallinnollisten määräysten lähentämisestä 10 päivänä syyskuuta 1984 annetun neuvoston direktiivin 84/450/ETY (EYVL L 250, s. 17), sellaisena kuin se on muutettuna 6.10.1997 annetulla Euroopan parlamentin ja neuvoston direktiivillä 97/55/EY (EYVL L 290, s. 18), 3 a artiklan 1 kohdan g alakohdan tulkinta — Vertaileva mainonta — Tuotteet, joita myydään viittaamalla olennaisin osin kilpailijan tuotteen tilausnumeroihin
   Tuomiolauselma
   Harhaanjohtavasta ja vertailevasta mainonnasta 10 päivänä syyskuuta 1984 annetun neuvoston direktiivin 84/450/ETY, sellaisena kuin se on muutettuna 6.10.1997 annetulla Euroopan parlamentin ja neuvoston direktiivillä 97/55/EY, 3 a artiklan 1 kohdan g alakohtaa on tulkittava siten, että pääasiassa kyseessä olevan kaltaisissa olosuhteissa valmistajan erottavan tunnuksen mainetta ei käytetä epäoikeutetusti hyväksi, jos kilpaileva tavarantoimittaja käyttää tuoteluetteloissaan kyseisen valmistajan ammattipiireissä tunnetun erottavan tunnuksen ydinosaa.
   
      (1)  EUVL C 82, 2.4.2005.